open-index/open-wikipedia-markdown huggingface dataset:
Transporti në Mal të Zi

**Transpoti në Malin i Zi**

## Transporti ajror
Transporti ajror eshte pjese baze e transportit ne Malin e Zi, rrjeti ajror eshte i pajisur me IATA pra kodi nderkombetar i aerportit. Ne Malin e Zi janë dy aeroporte funksionale si ai i: Podgrorices dhe i Tivatit. Kurse jashte perdorimit jane i Nikshiqit, Zhabjaku dhe i Beranes. 

## Transporti hekurudhor
Mali i Zi ka lidhje hekurudhore me Shqiperine dhe Serbine. Me Shqiperine nepermjet Shkodres, linjat funksionojne vetem per sherbime mallrash. Kurse me Serbine per transport pasagjeresh dhe mallrash Kufiri eshte neper Verbnice. 

## Transporti ujor
Mbasi Mali i Zi ka dalje ne det dhe transporti ujor eshte shume i perhapor me linja per Koraci, Itali, Shqiperi dhe linjat e mbrendshme. Po ashtu kemi dhe linja per mallra dhe linja turistike.

## Transporti rrugor
Mali i Zi me rruge ka dalje ne Bosne dhe Hercegovine, Serbi, Kosove, Shqiperi dhe Kroaci. Ne shumicen e raste ve te rrugeve ne Mal te Zi jane rruge regjionale dhe ne te pakte e rasteve autostarda. Rruget me te dobeta jane ne Cakor afer grykes se rugoves dhe neper Rozhaje afer alpeve shqiptare.
Matteo Renzi

**Matteo Renzi** (Firenca, 11 janar 1975) është një politikan italian. Ai ishte kryetar i provincës së Firences 2004-2009 dhe kryetar i bashkisë së Firences 2009-2014. Ai është president i Këshillit të Ministrave të Republikës Italiane nga 22 shkurt 2014, dhe krytari i Partisë Italia Viva.

Duke u bërë kreu i qeverisë në moshën 39 vjeçare, është kryeministri me i ri në historinë italiane.

Qeveria e tij zgjati deri më 12 dhjetor 2016.

## Burimi
*https://www.matteorenzi.it/
*https://it.wikipedia.org/wiki/Matteo_Renzi
Neuroshkenca kognitive

**Neuroshkenca kognitive** është fushë akademike e cila merret me studimin shkencor të substrateve biologjike të cilat gjenerojnë kognicionin, me fokus të veçantë në substratet neuronale të proceseve mendore. Ajo merret me pyetjet se si funksionet psikologjike/kognitive prodhohen nga truri. Neuroshkenca kognitive është degë e psikologjisë dhe neuroshkencës, dhe ka ngjajshmëri me fushat si psikologjia fiziologjike, psikologjia kognitive dhe neuropsikologjia. Neuroshkenca kognitive mbështetet në teoritë e shkencës kognitive të bashkuara me të dhënat nga neuropsikologjia dhe modelimi kompjuterik.

Për shkak të natyrës së saj multidisiplinare, neuroshkencëtarët kognitivë mund të kenë prapavija të ndryshme. Përpos disiplinave të përmenduara më lartë, neuroshkencëtarët kognitivë mund të kenë prapavija në neurobiologji, inxhinieri biologjike, psikiatri, neurologji, fizikë, shkencë kompjuterike, gjuhësi, filozofi, dhe matematikë.

Metodat e përdorura në neuroshkencën kognitive përfshijnë paradigmat eksperimentale nga psikofizika dhe psikologjia kognitive, neuroimazheria funksionale, elektrofiziologjia, gjenomika kognitive, dhe gjenetika bihejviorale. Studimet e pacientëve me deficite kognitive të shkaktuara nga dëmtimet në tru përbëjnë aspekte të rëndësishme në neuroshkencën kognitive. Qasjet teorike përfshijnë neuroshkencën kompjuterike dhe psikologjinë kognitive.

## Shiko edhe
* Neuropsikologjia
* Shkenca kognitive
* Neuroshkenca
* Neuroshkenca kognitive e muzikës
* Filozofia e mendjes
Aleksandër Kondo

**Aleksandër Kondo** ( 22 prill 1960 - 1 maj 1987 ) ikonë e peshëngritjes dhe e sportit shqiptar në vitet 80. I pari që arriti të ngrejë 200&nbsp;kg në shtytje. Kampion i padiskutueshëm, u nda tragjikisht nga jeta në moshën 27 vjeçare.
Do ta pres

Kënge arvanite
## Teksti 
* Do ta pres, ajde moj
* Do ta pres kocidhetë*
* 
* Do ta pres kocidhetë
* Të ta vërvit* ga s'gjindetë
* 
* Do ta pres, ajde moj
* Do ta pres kocidhet të gliatë*
* 
* Do ta pres kocidhet të gliatë
* Po çë turpem ga it* atë
* 
* Moj koci, ajde moj
* Moj kocidhe dhragolie*
* 
* Moj kocidhe dhragolie
* Të të kishe në argalie*

## Shpjegime fjalësh 
* Kocidhetë = Gërshet
* Vërvit = Flak, hedh tutje, vërvit
* Gliatë = Gjatë
* It = Yt
* Dhragolie = Nepërkë, Gjarpër, Gjarpërushe
* Argalie = Avlëmend
## Kënduar nga 
Aleko Dhimu

## Lidhje të jashtme 
*  http://www.youtube.com/watch?v=Lp7qbo2KH9g
*  http://www.youtube.com/watch?v=55USbm8NdLA
*  http://www.youtube.com/watch?v=tyhuG_vN9AY
*  http://www.youtube.com/watch?v=QAjze916k_Y
*  http://www.youtube.com/watch?v=6u8MPuRS6Ls
Depërtimi në media

**Depërtimi në media** : ndërtimi i raporteve të ngushta mes stafeve të OJQ-ve dhe gazetarëve. Amplifikimi i mesazheve për publikun nëpërmjet medias. Autori: Arben Muka. Botim i Qendra e Medias "ABC". Tiranë, 2003. Faqet e librit 88.

Përfitimi i ndërsjellë mes medias e OJQ-ve, përzgjedhja e partnerëve, hartimi i deklaratave për shtyp, organizimi i konferencave me gazetarë, menaxhimi i situatave konfliktuale me median etj., janë çështje që trajtohen në aktualitetin dhe terrenin shqiptar.
Destan Gashi

Skulptori **Destan Gashi** ka prejardhje nga fshati Zoqishtë (Anadrini). Ai ka diplomuar në Akademinë e Arteve të Bukura në Bruksel, fillimisht në pikturë më 1978 dhe më vonë ka vazhduar studimet në degën e skulpturës. Prej vitit 1987 jeton dhe krijon si skulptor i pavarur në Vjenë të Austrisë.

Prej vitit 1985, Gashi ka pasur shumë ekspozita në galeri të ndryshme, nëpër kala, nëpër kopshte dhe nëpër muze në Austri dhe në shtete te tjera. Shumë vepra të tij gjenden nëpër koleksione private në Belgjike, Holandë, Itali, Austri, SHBA, Spanjë dhe Gjermani.

Për skulpturat e tij, Gashi është nderuar me disa çmime, përfshirë çmimet “Prix d´Excellence de la Ville de Bruxelles”, “Prix de Doutrelon de Try” dhe “Medaille de la ville de Bruxelles”.
Inspektorati i Lartë i Deklarimit dhe Kontrollit të Pasurive

**Inspektorati i Lartë i Deklarimit dhe Kontrollit të Pasurive** nën përgjegjësinë e Inspektorit të Përgjithshëm, administron deklarimin e pasurisë, të detyrimeve financiare, ushtron kontroll të drejtpërdrejtë, mbledh të dhëna, kryen hetime dhe kërkime administrative rreth deklarimeve të personave që mbartin detyrimin ligjor për deklarim të interesave private.
Bashkëpunon me organet e auditimit dhe me strukturat e tjera përgjegjëse për luftën kundër korrupsionit dhe krimit ekonomik.
Forza Italia

**Forza Italia** (**FI**) (), është një parti italiane e qendrës së djathtë politike, aktiv nga 18 janar 1994-27 mars 2009, dhe e rithemelua me 16 nëntor 2013. Presidenti dhe lideri i partisë është, që nga themelimi i saj, Silvio Berlusconi.

Ideologjia e partisë shkonin nga liberale të ekonomisë së tregut social të frymëzimit Demokristiane. Ngjyra e saj zyrtar është blu.

Në nivel evropian është i lidhur me Partin Popullore Evropiane, i cilit është anëtar kryesor.

Forza Italia ishte partia kryesore e koalicionit të qendrës së djathtë të quajtur Shtëpia e Lirisë, i cili sundoi Itali 2001-2006. Pas fitores zgjedhore të vitit 2008 në listën e Popolo della Libertà, për të cilat Italia ka hyre ne fuqi në vitin 2009, partia u tretur dhe të bashkohen në PDL sapo-partiak. Më 16 nëntor 2013, Këshilli Kombëtar i PDL njëzëri vendosi që të pezullojë aktivitetet e Popolo della Libertà, për të gjetur Forza Italia re.

## Burimi
*https://web.archive.org/web/20190704070920/http://www.forzaitalia.it/
*https://it.wikipedia.org/wiki/Forza_Italia_(1994)
God’s Army (Myanmar)

'''God's Army''' është një grup rebel në Mijanmar, ish Burma.

Ushtria e Perëndisë u themelua në vitin 1997 si një fraksion i Karen Bashkimit Kombëtar. Ata luftuan për pavarësinë e Kayin Shtetit s e Mianmar. Anëtarët e saj ishin quajtur fanatikë të krishterë dhe madje edhe si një terrorist të krishterë. Grupi u bë i njohur në vitin 2000 përmes marrje peng në ambasadën Myanmar në Bangkok, Tajlandë, dhe nga marrja e pengjeve në spital në Ratchaburi, Tajlandë. Zyrtarisht, grupi udhëhiqej nga binjakët, vëllezërit Johnny dhe Luteri Htoo. Këto nuk kanë qenë 10 vjeç në themel të grupit. Në vitin 2001, grupi është konsideruar të jetë shtypur nga Mianmar dhe tajlandeze trupave. Të dy vëllezërit u dorëzua në janar 2001, autoritetet tajlandeze.
Gjimnazi "Eqrem Çabej", Vushtrri

(1908-1980) në një pullë postare shqiptare nga viti 1998]]
**Gjimnazi "Eqrem Çabej"** ose **Gjimnazi i Vushtrrisë** është shkollë e mesme e lartë që mban emrin Eqrem Çabej ndërsa ndodhet në qytetin e Vushtrrisë, në Republikën e Kosovës. Ky është një institucion arsimor i rëndësishëm në këtë qytet, me një histori të pasur dhe një rol kyç në arsimimin dhe edukimin e rinisë së rajonit. 

## Hyrje 
Gjimnazi "Eqrem Çabej" ofron arsim të mesëm të përgjithshëm dhe është i njohur për standardin e lartë të edukimit që ofron. Shkolla ka një staf të kualifikuar mësimdhënësish dhe një gamë të gjerë lëndësh, përfshirë shkencat natyrore, shkencat shoqërore, gjuhët, artet dhe sportet. Nxënësit kanë mundësinë të përgatiten për provimet e maturës dhe për studimet universitare, duke u ofruar një bazë të fortë për suksesin e tyre të ardhshëm akademik dhe profesional. 

## Historiku 
* Themelimi: 
Gjimnazi "Eqrem Çabej" u themelua në vitin 1963 fillimisht me vetëm 4 paralele të Shkollës së Mesme Ekonomike. Asokohe, shkolla funksionoi në kushte të vështira, por gradualisht u konsolidua si një institucion arsimor i respektuar në Vushtrri dhe rrethinë. 
* Periudha e zhvillimit: 
Gjatë dekadave të mëvonshme, shkolla kaloi nëpër disa faza zhvillimi dhe modernizimi. Në vitet '70 dhe '80, infrastruktura e shkollës u përmirësua dhe numri i nxënësve u rrit ndjeshëm. Shkolla filloi të ofronte më shumë lëndë dhe aktivitete jashtëshkollore, duke përfshirë klube të ndryshme dhe ekipe sportive. Me reformën arsimore të vitit shkollor 1976/77, kjo shkollë u shndërrua në qendër të arsimit të mesëm të orientuar (QAMO).
* Mbijetesa (1990-1999): 
Në periudhën e viteve 1990-1999, kur në gjimnaz u vunë masat e dhunshme administrative serbe, nxënësit shqiptarë u detyruan ta vijonin mësimin në shtëpi-shkolla. Shumë nxënës të kësaj shkolle u shquan edhe si studentë dhe profesionistë në fusha të ndryshme. Shkolla u përball me sfida të mëdha gjatë kësaj periudhe, por vazhdoi të funksionojë dhe të ofrojë arsim për nxënësit.

## Shih edhe 
* Vushtrria
* Eqrem Çabej
* Komuna e Vushtrrisë

## Referime 
## Lidhje të jashtme 
*
Shkolla fillore "Bedri Elezaga"

200px|parapamje|djathtas|Stema e shkollës
**Shkolla Fillore "Bedri Elezaga"** është një shkollë fillore në Katërkollë, Mali i Zi. Ajo përbëhet nga shkolla amë në Katërkollë dhe tetë paralele të ndara në një largësi nga shkolla amë prej 5 deri 9 km. Paralelet e ndara janë në: Krythë, Fraskanjel, Sukubinë, Shtodër, Kravar, Rashtishë, Millë dhe Kllezën. Nga shkolla botohet dhe revista *Shkëndijat*.

## Shih dhe 
* Jonuz Divani
* Shkolla fillore "Boshko Strugar"
* Shkolla fillore "Marshalli Tito"
* Shkolla fillore "Mark Nuculloviq"

## Referimet
Radio Elita

150px|parapamje|djathtas|Logoja e radios
**Radio Elita** është radio stacion në gjuhën shqipe nga Ulqini, Mali i Zi. Radioja është themeluar më 2002. Ky program transmetohet në frekuencën 93,9 MHz dhe mbulon të gjithë territorrin e Komunës së Ulqinit. Gjatë 24 orëve transmetim, Radio Elita përmban programe informative, kulturore, politike, rekreative dhe fëminore.
Programet Politike të Lëvizjes Kombëtare Shqiptare 1878-1990

**Programet Politike të Lëvizjes Kombëtare Shqiptare 1878-1990** ma autore Prof. Dr. Sabile Keçmezi-Basha.

Duke u nisur nga shqetësimet e autores se programet e Lëvizjes Kombëtare interpretoheshin në mënyra të ndryshme, duke i pasur e mos i pasur ato, ajo merr përsipër që të grumbullojë, sistemoj, analizojë dhe në mënyrë sa më origjinale t’ia ofrojë lexuesit se populli shqiptar qysh nga moti ka pasur programe politike për veprime të organizuara kombëtare të cilave edhe iu ka përmbajtur.

Autorja Keçmezi-Basha, na ofron të dhëna të shumta për programet politike duke filluar që nga Lidhja Shqiptare e Prizrenit (1878) e deri më 1990 apo krejt në fund të librit, duke përfshirë edhe Programin Politik të Ushtrisë Çlirimtare të Kosovës.

Libri është i ndarë në dy pjesë: Pjesa e parë përfshin “Programet Politike  të Lëvizjes Kombëtare Shqiptare (1878- 1945)”, duke filluar që nga Lidhja Shqiptare e Prizrenit, për ta përmbyllur me organizatën Lidhja Kombëtare e Maleve, 1944. Ndërsa në pjesën e dytë përfshin “Programet politike të organizatave ilegale atdhetare në Kosovë 1945-1990”, në të cilën prezantohen të gjitha programet politike të organizatave atdhetare shqiptare që kanë vepruar në trojet shqiptare në ish-Jugosllavi.
Çerçiz Topullit (kengë)

***Çerçiz Topullit*** është këngë labe.
## Përdorime të tjera 
* Përdoret si kolonë zanore në filmin shqiptar "Liri a vdekje"
Prapa më vjen historia

**Prapa më vjen historia** kenge  labe e  kercuer
## Teksti 
* Cili je-ee, cili je-eeee
* Cili je ti more burrë-ëëëë
* Cili je-ee, cili je-eeee
* Cili je ti more burrë-ëëëë
* Cili je ti more burrë-ëëëë
* Që na vjen nga Shqiperia-aaaa (AAAAAOP)
* Cili je ti more burrë-ëëëë
* Që na vjen nga Shqiperia-aaaa
* Që na vje-een, që na vje-eeeen
* Që na vjen, nga Shqiperia-aaaa (EEEEEIOP)
* Që na vje-een, që na vje-eeeen
* Që na vjen nga Shqiperia-aaaa
* Që na vjen nga Shqiperia-aaaa
* Une jam ‘Smail Qemali-iiii (BA BA BA BA BA BA BA BAU)
* Që na vjen nga Shqiperia-aaaa
* Unë jam ‘Smail Qemali-iiii
* Unë ja-aam, unë ja-aaaam
* Unë jam ‘Smail Qemali-iiii (EEEEEIOP)
* ----------------------------------------
* 
* Unë ja-aam, unë ja-aaaam
* Unë jam ‘Smail Qemali-iiii
* Unë jam ‘Smail Qemali-iiii
* Dua vatanet e mia-aaaa (BA BA BA BA BA BA BA BAU)
* Unë jam ‘Smail Qemali-iiii
* Dua vatanet e mia-aaaa
* Dua va-aa, dua va-aaaa
* Dua vatanet e mia-aaaa (EEEEEIOP)
* Dua va-aa, dua va-aaaa
* Dua vatanet e mia-aaaa
* Dua vatanet e mia-aaaa
* Do t’i marr se s’është punë-ëëëë (BA BA BA BA BA BA BA BAU)
* Dua vatanet e mia-aaaa
* Do t’i marr se s’është punë-ëëëë
* Do t’i ma-aarr do t’i ma-aaaarr
* Do t’i marr se s’është punë-ëëëë (EEEEEIOP)
* Do t’i ma-aarr do t’i ma-aaaarr
* Do t’i marr se s’është punë-ëëëë
* Do t’i marr se s’është punë-ëëëë
* Është e jona Shqiperia-aaaa (EEEEEIOP)
* Do ti marr se s’është punë-ëëëë
* Është e jona Shqiperia
### Refreni 
* Për liri e për flamurë seç u vranë trimëria
* Cili je ti more burrë që na vjen nga Shqipëria
* Unë jam 'Smail Qemali, dua vatanet e mia
* Do t'i marr se s'është punë, është jona Shqipëria
* Unë jam 'Smail Qemali, prapa më vjen historia

## Kenduar nga 
Grupi Vranishtit vitet 1980

## Lidhje te jashtme 
http://www.youtube.com/watch?v=dYAYenAs1TI#t=170
Trembëdhjetë male më këmbë

**Trembëdhjetë male me këmbë** është këngë popullore polifonike shqiptare.

## Teksti 
* Trembëdhjetë male në këmbë 
* trembëdhjetë Bilbilenjtë 
* trupat varur në Janinë 
* nami vajtur në Dovlet 
* Kurvelesh ç’i bëre djemtë? 
* 
* Bilbinjtë trembëdhjetë 
* vanë në litare vetë 
* e vanë në litare vetë 
* si ata trimat me fletë 
* si ata trimat me fletë 
* 
* I rrite me halle shumë 
* pa rritur i bëre burra 
* me aromë trëndeline 
* me ujë pirë nga gurra. 
* 
* Bilbinjtë trembëdhjetë 
* vanë në litare vetë 
* e vanë në litare vetë 
* si ata trimat me fletë 
* si ata trimat me fletë 
* 
* Një emër trimi u vure 
* se trimat një emër kanë 
* besë e nder i dhanë flamurit 
* trimat në litarë vanë 
* fol bilbil Shakua një fjalë. 
* 
* Bilbinjtë trembëdhjetë 
* vanë në litare vetë 
* e vanë në litare vetë 
* si ata trimat me fletë 
* si ata trimat me fletë 
* 
* Dale bej të dredh cigarë 
* dal të hedh çepenë mbi ballë 
* dal të puth shokët me rradhë 
* dal të shoh një herë vatanë. 
* për ta malli do më marrë. 
* 
* Bilbinjtë trembëdhjetë 
* vanë në litare vetë 
* e vanë në litare vetë 
* si ata trimat me fletë 
* si ata trimat me fletë
*

## Lidhje të jashtme 
http://www.youtube.com/watch?v=hFb6nvKR8-8#t=149
Kurvelesh e Gegëri

Kenge polifonike
## Teksti 
Një botim të Spiro Dine, të vitit 1910, ku është bërë publike dhe një këngë që i kushtohej asaj ngjarjeje: 
* Kurvelesh dhe Gegëri,/ 
* Ç’u mblodh n’Ergjeri* / 
* Të bëjnë komision të ri** / 
* Dhe Abdyl be Frashëri, / 
* Ç’u përpoq i varfëri, / 
* Dhjet herë në Frëngji, / 
* Prishi një torbë flori / 
* Ç’u përpoq për Shqipëri, / 
* U përpoqe Bej për ne, / 
* Me mend dhe me hazine, / 
* Ta pat vendi me hilé, / 
* Pra tashti mbetmë raje!

Ne nje variant tjeter haset...

* Kurvelesh e Gegëri 
* Ç’u mblodhë në Ergjëri, 
* Bëjnë një komision të ri 
* Për të shkretën Shqipëri. 
* Avdyl Bej na’ Frashëri 
* Dhjetë herë vate Frëngji, 
* U përpoq i varfëri 
* Prit Gjolekën me ushtri 
* Të bënë luftë me Turqi.

## Shpjegime 
* Kurvelesh e Gegëri çu mblodhën në Jergjëri. ( Ergëri fis i lashtë ilir - sot kemi me të njëjtin emër Malin Ergjer)
* Ky Abdyl bej Frashëri çu përpoq i varfëri.
* Shkriu tre barrë flori 7 herë në frëngji. ( frëngji = burg )

## Variante kengetaresh 
### Ne vitin 1998 
Grupi Ergjëria,viti 1998
marës - Arian Shehu
kthyes - Mehmet Vishe
hedhës - Kastriot Vishe,Jani Hasko
iso - Kastriot Vishe,Adriatik Çenko,Fitim Çenko,Latif Koli

### Ne vitin 2013 
Grupi Ergjëria në Dunavat te shtëpia e Arian Shehut.
marrës - Arian Shehu 
kthyes - Perlat Meli
hedhës - Haxhi Isometaj
iso - Adriatik Çenko,Hasan Xhiku,Mevlut Meleqi
Gjirokastër ( 13 - 12 - 2013 )
## Lidhje te jashte﻿ 
http://www.youtube.com/watch?v=gf0k9ub3L9Q
http://www.youtube.com/watch?v=fxMFuqRJILw
Gazeta: Menaxhimi i krizës në medien e shkruar

**Gazeta: Menaxhimi i krizës në medien e shkruar**  me autor Sami Neza. 

Autori thotë se ky libër është një mundësi e re për gazetat në zgrip të mbijetesës t’ia dalin të ruajnë tregun dhe lexuesit qoftë edhe nëpërmjet transformimeve të thella në menaxhim, përmbajtje, kanale komunikimi etj. Ai bën një analizë të gjerë të kapaciteteve editoriale, menaxheriale dhe teknologjike të gazetave të përditshme si dhe ndërton për disa nga ato një analizë përmes së cilës u sugjeron zhvillimin në terrenin online.

Në libër ka rekomandime konkrete për medien e shkruar, se si duke u mbështetur në tregun shqiptar, zhvillimin dhe përdorimin e teknologjisë së informacionit ato mund të ndërmarrin hapa reformues dhe transformues në dhomën e lajmeve, përgatitjen e përmbajtjes, shpërndarjen e informacionit dhe thithjen e të ardhurave.

Autori ofron përvoja të zbatuara në media të huaja siç janë përshkruar disa shembuj nga media suedeze dhe norvegjeze. Po ashtu praktika të avancuara të zhvillimit në ueb të gazetarisë së shkruar janë përshtatur për rastin shqiptar të gazetave, duke u ofruar si praktika të suksesshme për tu ndjekur nga gazetat e përditshme shqiptare. Gazetat mund të marrin nëpërmjet këtij libri, skema të gatshme të zhvillimit të ndërmarrjeve të tyre në kushtet e reja të teknologjisë së informacionit, shndërrimit të interesave të lexuesit....
Stema e Bashkisë Bilisht

Stema e Bashkisë Bilisht është një shqyt me tre elementë: djathtas lart opinga e valles devollice, diagonalisht nga e majta lart – djathtas poshtë rrjedhë lumi, majtas poshtë një gjethe lisi; mbi shqyt konturet e kalasë.
Lista e autoriteteve portuale në Mal të Zi

Kjo është një listë e **autoriteteve portuale** (mal. *Lučke kapetanije*) dhe **zyrave portuale** (mal. *Ispostave Lučkih kapetanija*) në Mal të Zi.
* Autoriteti portual Tivar
** Zyra portuale Ulqin
** Zyra portuale Budvë
** Zyra portuale Virpazar
* Autoriteti portual Kotorr
** Zyra portuale Tivat
** Zyra portuale Zelenikë
** Zyra portuale Herceg Novi
Gorgonat

Sipas mitologjisë greke, një **Gorgonë** (shumësi shqip: **Gorgonat**,  *Gorgon*/*Gorgo*) është një krijesë femërore. Emri vjen nga  greqishtja  antike **gorgós**, që do të thotë "e tmerrshme". Meqë përshkrimet e Gorgonave variojne ne letersinë  greke, termi zakonisht i referohet ndonjë prej tri motrave të cilët kishin një fytyre të tmerrshme që i kthenin ata që i shikonin në gur.  Gorgonat ishin një imazh  mjaft i perhapur në mitologji greke, ato shfaqen në të dhënat e shkruara më të hershme të Greqisë së Lashtë.

## Referime
Disney Channel

**Disney Channel** është një kanal kabllor televiziv amerikan që shërben si prona themelore e njësisë televizive të kompanisë Walt Disney.

I themeluar më 18 prill 1983 nën emrin **The Disney Channel** (shq: "Kanali Disney") si kanal premium mbi ofertat e televizionit kabllor, ai paraqiti programe të shënuara drejt familjeve si pasojë e përhapjes së televizorëve në atë kohë. Prej vitit 1997, si veç **Disney Channel**, programacioni i tij ndërroi fokus që të synojë grupmoshën mes 7 dhe 17 vjeç. Kanali shfaq programe origjinale premierë për fëmijë, filma teatralë e filma origjinalë televizivë, si dhe programe të përzgjedhura nga prodhues të tjerë.

Që prej shtatorit 2022, Disney Channel është në dispozicion në televizion kabllor bazik dhe satelitor në afro 190 milionë shtëpi amerikane dhe ndërkombëtare. Programacioni origjinal nga kanali përshkon televizionin, si dhe platformat në ueb, mobil, dhe video on demand, me këtë të fundit duke u dominuar nga produkti i ngjeshur webfaqe-aplikacion DisneyNOW. 46 Kanale Disney në 33 gjuhë anë e mbanë botës kanë qenë dikur në transmetim, por disa janë tani të mbyllur ose iu është rënë shikueshmëria që nga 2016-ta në pjesë të ndryshme të Europës dhe shumicës së Azi-Paqësorit shkaku i rritjes së rrjeteve sociale dhe platformave mediale streaming, si dhe nisjes së suksesshme të Disney+ në shtete të caktuara nga 2020 e tutje.

## Lidhje të jashtme 
*  (ridrejton tek DisneyNOW)
Villa Rustica (Ulqin)

**Villa rustica **(nga latinishtja: *Vilë fshati*) në Krruç është një rrënojë e një shtëpie të madhe fshatare romake. Fisnikët e kanë ndërtuar shtëpi verore në këtë zonë në breg të detit i cili, për arsye të vegjetacionit të shumtë mesdhetarë dhe burimeve të ujit, është shumë i dobishëm për organizmin e njeriut.

Në Krruç, si atëherë ashtu edhe sot e kësaj dite, ka vreshta dhe ullishta të mëdha, të cilat ishin krenari për pronarët e tyre. Vaji dhe vera është ruajtur në amfora. Mbetjet e mozaikut, qeramikës dhe monedhave nga periudha e mbretërve bizantin Anastsit, Justinit I dhe Justinianit I të cilat janë gjetur në Krruç, tregojnë që villa rustica është ndërtuar në shekullin VI të erës së re.

Hulumtimet nëndetare në Adriatik në afërsi të villa rusica kanë sjell rregullisht gjetje të rëndësishme në funksion të jetës. Pas bedenit ilir në Kala dhe gjetjeve të para pak kohëve në Shas, ky objekt në Krruç paraqet një ndër komplekset më me vlerë të gërmuar deri tani në zonën e Ulqinit.
Vëllezërit Koen

**Joel Coen** (shqiptohet: Xhoëll Koen – lindur më 29 nëntor 1954) dhe **Ethan Coen** (Ithen Koen – lindur më 21 shtator 1957) të njohur si **vëllezërit Koen**, janë regjisorë, skenaristë dhe producentë; fitues të çmimeve Akademike (Academy Awards – Oscars). Filmat e tyre përfshijnë *Blood Simple, Fargo, The Big Lebowski; O Brother, Where Art Thou?; No Country for Old Men, Burn After Reading, True Grit *dhe* Inside Llewyn Davis.*

Vëllezërit shkruajnë, bëjnë regjinë dhe prodhimin e filmave bashkë, edhe pse deri para filmit *The Ladykillers* Joel merrte kreditin për regjinë e filmit e Ethani për prodhimin.

= Mjedisi shoqëror =

## Jeta e hershme 
Joel dhe Ethan Coen, vijnë nga një familje çifute, të rritur në qytetin St. Louis Park të shtetit të Minesotës të SHBA-së. E ëma e tyre, Rena, ishte profesoreshë tek „Universiteti St. Cloud State“, ndërsa i ati, Edward Coen, qe ekonomist tek „Universiteti i Minesotës“.

Kur ata ishin fëmijë, Joeli kurseu para nga puna që bënte si kositës i kopshteve, për të blerë një kamerë „Vivitar Super 8“.

## Arsimimi 
Që të dy, kryen shkollën e mesme „St. Louis Park“ në vitin 1973 dhe 76-n. Ata po ashtu diplomuan në kolegjin „Simon’s Rock“, Masaçusets.

## Jeta personale 
Joel është i martuar me aktorën Frances McDormand që nga viti 1984; bashkë adaptuan djalin e tyre Pedro McDormand Coen.

Ethan Coen është i martuar me redaktoren e filmave Tricia Cooke, që nga viti 1990; bashkë kanë 2 fëmijë: vajza Dusty dhe djali Buster Jacob.

= Burimi =
Shkrimi marrë nga faqja „Kino-AL“ https://web.archive.org/web/20140709021417/http://www.kino-al.com/vellezerit-koen/. Herën e fundit shikuar më 26.4.2014.
Koen De Bouw

**Koen De Bouw** lindur më 30 nëntor 1964 në Turnhount,Belgjikë është aktor Belg i cili ka luajt ne filma dhe serijale por filmi me i njohur qe ka luajtur rolin krysor ne rolin e komisartit me emirn Erick Vinke qe eshte komisari i komiariatit  të Policisë së Antwerp në filmin Dossier K. ku shpjgohen klanet mafioze shqiptare në Antwep
thumb|Koen De Bouw
## Biografia
Ai ishte në trajnim për aktor në Studio Herman Teirlinck në Antwerp dhe bëri përparim të tij në Belgjikë me rolin e tij si vrasës serial Stef Tavernier në TV-seri Wittekerke. Ai ka luajtur rolin nga 1995 deri në 1996.

Në vitin 2003 ai ishte protagonist në thriller Rasti Alzheimer. Në vitin 2005 De BOUW luajtur karakterin kryesor në filma si De Indringer en Verlengd fundjavë. Në të njëjtën verë ai u largua në Kubë për tre muaj për të marrë Koning van de wereld. Nga janari 2006 për aktor ka punuar në filmin e kinemasë Stormforce dhe Dossier K., pasardhës i Rasti Alzheimer.Në vitin 2008 ai i paraqitur në versionin origjinal të filmit Loft (me skenar të shkruar nga Bart De Pauw dhe Erik Van Looy). Në ndërkohë në Gjermani ai bashkëpunoi in Love Hurts dhe Falling Rocks regji të Peter Keglovic.

Koen De BOUW është gjithashtu aktive në teatër. Ai e bëri rregullisht emisione me Jan Decorte (Amlett, Në Het kreupelhout dhe O vdekje) në Het Toneelhuis. Në Raamtheater ai mund të shihet në lojë Trojaanse Vrouwen dhe më vonë edhe Una Giornate Particolare (pas filmit të njëjtin emër), në të cilin ai interpretoi një homoseksual torturuar nën regjimin e rreptë të Musolinit.

Përveç duke vepruar, De BOUW gjithashtu prezantoi programin kopshtarisë GROENE Vingers në VTM nga viti 2007 deri në vitin 2011
## Filmografia
## Refrencat
*http://www.imdb.com/name/nm0100460/
Organizata Turistike Ulqin

200px|parapamje|djathtas|Logoja e OT Ulqin.
**Organizata Turistike e Ulqinit** eshtë formuar në vitin 2007 për realizimin e punëve me interes publik në lëmin e turizmit në Komunën e Ulqinit.

Veprimtaria e Organizatës Turistike Ulqin është:
* Avancimi dhe promovimi i vlerave burimore në territorin e Komunës së Ulqinit në funksion të turizmit;
* Krijimi i kushteve për aktivizimin e resurëseve turistike në teritorin e Komunës; 
* Bashkëpunimi  me personat  fizik dhe juridik, veprimtarija e të cilëve ka tëbëj me turizëm – hoteleri ose me veprimtari komplemtare të saj për qellim marrëveshije, verifikim dhe zbatimin e politikes së zhvillimit të turizmit në teritorin e Komunës;
* Nxitja, koordinimi dhe organizimi i manifestimeve kulturore ,artistike , sportive dhe të ngjajëshme që kontribojnë dhe pasurojnë ofertën turistike;
* Nxitja dhe organizimi i akcioneve të orjentuara në ruajtjen dhe mbrojtjen e hapsires turistike mjedisit jetësorë dhe trashigimisë kulturore;
* Realizimi i programit të aktiviteteve të qendrimit të grupeve studjuese dhe gazetarëve në teritorin e Komunës e që janë në funksion tëzhvillimit dhe të propagandes turistike.
* Ofrimi i shërbimeve dhe informimit të musafirëve;
* Organizimi i byrove turistiko-informative në vendet turistike;
* Regjistrimi dhe percjellja e qarkullimit monetar në territorin e Komunës;
* Dhe punët tjera me qëllim të promovimit tëresurësve turistike në territorin e Komunës;

## Lidhje të jashtme 
* Faqja Zyrtare
Komuna e Filatit

**Komuna e Filatit** (Greqisht: Φιλιάτες) është bashki në Qarkun e Çamërisë. Qendra e kësaj bahski është Filati.

Bashkia ka një sipërfaqe prej 590&nbsp;km2 dhe një popullsi prej 7,710 banorësh. Këtu jetojnë shqiptarët çam.

## Burimet
Kadijanite

Qadiani ose Qadiyani (urdu: قادیانی, hindisht: क़ादियानी; qādiyānī) është një lak fetar që përdoret për t'u referuar muslimanëve Ahmadi, kryesisht në Pakistan. Termi e ka origjinën nga Kadiani, një qytet i vogël në Indinë veriore, vendlindja e Mirza Ghulam Ahmad, themeluesit të lëvizjes Ahmadiyya. Ndërsa është pejorativ për Komunitetin Musliman Ahmadiyya, ai përdoret në dokumentet zyrtare Pakistaneze.

Pakistani përndjek zyrtarisht Ahmadijjen dhe përdor termin Qadani për të etiketuar anëtarët e fesë. Ndryshimi i Dytë i Pakistanit në Kushtetutë deklaron zyrtarisht Ahmadiyya të jetë jo-muslimane. Urdhëresa XX zyrtarisht i etiketon muslimanët Ahmadi si Qadiani dhe ndalon çdo praktikë fetare ose shoqërore të besimit Mysliman. Kalifi i katërt i komunitetit Mirza Tahir Ahmad u detyrua të largohej nga Pakistani nën kërcënimin e arrestimit në 1984, duke nxitur një diasporë pasuesish në MB, Gjermani dhe Kanada. Anëtarët e Ahmadiyya janë shënjestra të kërcënimeve me vdekje nga myslimanët shumicë, si brenda Pakistanit ashtu edhe në refugjatët e diasporës.

Termi nganjëherë përdoret në një kontekst akademik për të dalluar Xhematin Mysliman Ahmedia, i referuar si Qadiani, nga Lëvizja separatiste Lahore Ahmadiyya për Përhapjen e Islamit, referuar si Lahori.
Ehlul-Hadith

Personi të cilin Ehlul-Hadithi në lëminë e fikhut (të së drejtës islame) e merr për lider, është njëri prej shtatë fakihëve të njohur të Medines, Said bin el-Musejjebi. Edhe pse Said bin el-Musejjebi (v. 94/712) ishte imam i Ehlul-Etherit, kur e donte puna hidhte 
hapa që mund të quhen “guximtarë” saqë jepte fetva (përgjigje juridike) edhe me re’j.  Ndërkaq, edhe pse ishte nga Kufa (qytet në Irak), esh-Sha’biu i takonte shkollës së  2 Ehlul-Etherit. Ehlul-Hadithi është përmendur edhe me emrat As’habul-Hadith dhe 
As’habul-Ether ose Ehlul-Ether.

Karakteristikat kryesore të Ehlul-Hadithit mund të radhiten si në vijim : 
* a) Nuk e shihnin me sy të mirë përdorimin e re’jit dhe të kijasit. Vetëm në raste nevoje bënin istinbat (nxjerrje të vendimeve duke përdorur logjikimin).  
* b) I iknin marrjes së vendimeve për çështjet që akoma nuk kishin ndodhur.  
* c) Më tepër i përkushtoheshin tubimit të haditheve dhe mbledhjes së mendimeve të sahabëve e të tabiunëve. Të gjitha këto që i tubonin i quanin me termin ether (shumësi athar).  Prandaj, sa herë që duhej të jepnin ndonjë vendim lidhur me çështjet e 
paraqitura, atyre në të shumtën e rasteve u mjaftonin këto ethere.  
* ç) Nuk u jepnin rëndësi fetvave dhe re’jeve (mendimeve) që binin ndesh me këto ethere. 
 
Si rezultat i këtyre tipareve të Ehli-Hadithit, lind kjo metodë e tyre në lëmin e fikhut : 
* 1) Të veprohet me një ajet të qartë kur’anor që ka të bëjë me çështjen e diskutueshme.  Nëse ajeti ka mundësi për t’u komentuar, ky komentim të bëhet në përshtatshmëri me mënyrën e komentimit të cilën e miraton sunneti.  
* 2) Të ndiqet sunneti në çështjet për të cilat nuk ka ajet kur’anor. Me këtë rast, nuk është me rëndësi nëse sunneti është mutevatir (i përcjellur nga një grup transmetuesish të secilës gjeneratë) apo âhâd (i përcjellur nga një person i secilës gjeneratë ; ndahet në : 
mesh’hur, aziz dhe garib), nëse me të kanë vepruar sahabët dhe fakihët më herët ose jo.  
* 3) Në rast të mungesës së ndonjë vendimi në sunnet, të merret vendimi i miratuar nga një grup i sahabëve dhe tabiunëve ; në raste mospajtimi midis tyre, të preferohet kriteri i dijes dhe devotshmërisë së tyre.  
* 4) Së fundi, të merren shembujt e përngjashëm me frymën, qëllimin, direktivat dhe kërkesat e Kur’anit e të sunnetit dhe në bazë të tyre të jepet fetvaja.  Pas periudhës fillestare kur në shkallë të madhe u intensifikuan diskutimet ideore në lëmin e politikës (hilafetit, imametit), i’tikadit (besimit), hadithit dhe fikhut, në mes viteve 130-190 / 747-805 Ehlul-Hadithi i tejkalon kufinjt e Hixhazit dhe rrethinës së tij, ku e kishte mbaruar fazën e formimit fillestar dhe i cili Hixhaz ishte djepi i myslimanëve me prejardhje arabe, duke tërhequr ithtarë të vet e duke u vendosur edhe nëpër vise të tjera gjeografike. Ehlul-Hadithi, që nga shek. III hixhrij duke u 
medh’hebizuar në malikij, shafi’ij, hanbelij dhe dhahirij (davudij), arrinë të shpërndahet në të gjitha anët e botës myslimane.
Argat

Argatët (greqisht:punetor) ishin punëtorë krahu, kryesisht fshatarë të varfër, që detyroheshin të punonin me mëditje sipas stinëve ose në mënyrë të përhershme, zakonisht në bujqësi dhe ndërtim. Në Shqipëri, në kushtet e sundimit osman, argatët shkonin për të gjetur punë brenda vendit ose në provinca të afërme, madje edhe të largëta të Perandorisë Osmane. Vinin sidomos nga trevat malore të varfëra dhe pa burime ekonomike. Punonin për korrjet e shirjet, për hapjen e kanaleve, si muratorë, zdrukthtarë, sharrëtarë etj. Organizoheshin në grupe të vogla dhe mëditjen e merrnin në natyrë ose në monedhë. Me shndërrimet e mëvonshme ekonomike-shoqërore, kjo kategori punonjësish u zhduk.
Nizami

**Nizam** - ushtar i shërbimit të detyrueshëm në kohën e Perandorisë Osmane (më pas edhe ushtari i rekrutuar në këtë ushtri). Organizimin e Nizamit e nisi në fillim të shek XIX Selimi III. E vazhdoi me energji këtë reformë, në kuadrin e përgjithshëm të Tanzimatit, Mahmudi II. Pas shembjes së pashallëqeve shqiptare filloi në Shqipëri në vitet ’30 rekrutimi i rregullt i ushtarëve nizamë. Shërbimi ushtarak ishte i detyrueshëm pa shpërblim për të gjithë myslimanët për 5 vjet si rekrutë e 7 vjet si rezervistë (redif). Të krishterët paguanin një tatim të veçantë (nizamie) në vend të shërbimit ushtarak. Zbatimi i Nizamit u bë një nga shkaqet për shpërthimin e kryengritjeve popullore të viteve ’30 të shek XIX dhe ka lënë një jehonë të gjerë në këngët popullore të kohës.
Trance

**Trance** (shqiptohet: trens) është zhanër i muzikës elektronike (electronic dance music) që ka filluar të zhvillohet rreth vitit 1990 në Gjermani. Është e karakterizuar me tempo të melodisë me rrahje prej 120 deri 160 rrahje për minutë, duke përsëritur frazat e melodies që e formojnë atë muzikë.

Artistët që kanë krijuar/ krijojnë muzikë trance janë: Armin van Buuren, Paul van Dyk, Aly & Fila, Paul Oakenfold, Ferry Corsten, Markus Schulz, Gareth Emery, Alex M.O.R.P.H., BT, Cosmic Gate, Tiesto etj., etj.

## Trance Top 1000 – 2013 
Sipas një votimi nga mijëra adhurues të muzikës trance, në vitin 2013, ata votuan muzikën „Tuvan“ të Gaias (pseudonim i Armin van Buurenit) si klasikja më e mirë, përcjellur nga „Silence“ -Delerium në bashkëpunim me Sarah McLachlan; „Adagio For Strings“ -Tiesto etj.
Fatos Baxhaku

**Fatos Baxhaku** (9 janar 1964 - 16 gusht 2019) ka qenë gazetar, publicist dhe pedagog shqiptar, një nga pionierët e shtypit të pavarur prej fillimit të viteve '90. Autori i njohur i reportazheve të shkruara dhe televizive, studiues i historisë, një penë e mprehtë kritike e tranzicionit shqiptar. Fatos Baxhaku u nda nga jeta në moshën 55-vjeçare.

## Biografia 
U lind në Tiranë më 9 janar ne 1964, i biri i pedagogut Shaban Baxhaku. Shkollimin e parë e kreu në shkollat asokohe 8-vjeçare "Emin Duraku" dhe "20 Vjetori", (sot Dora D'Istria). Shkollën e mesme e kreu në gjimnazin "Ismail Qemali". Përgjatë viteve 1982-1986 studioi në Unversitetin e Tiranës në fakultetin e Histori-Filologjisë ku u diplomua në histori. Nga viti 1986  deri më 1992 punoi në Institutin e Historisë së Akademisë së Shkencave të Shqipërisë. Nga viti 1993 e deri në vitin 1998 ka punuar si kryeredaktor dhe gazetar i "Gazetës Shqiptare". Në vitet 1998-1999 ishte kryeredaktor i parë i lajmeve në televizionin "Klan". Në 1999-2000 ishte kryeredaktor i revistës së përjavshme "XXL". Gjatë viteve 2001-2005 ishte kryeredaktor dhe gazetar në televizionin "Vizion Plus". Në periudhën 2006-2015 ishte kryeredaktor dhe gazetar në të perditshmen "Shqip". Nga viti 2015 ishte gazetar në profesion të lirë.

Fatos Baxhaku është autor ose bashkautor i serialeve me reportazhe "Tunel" (Vizion Plus), "Rrugëtim" (Top Channel), "Shtëpia e Vjetër" (Digitalb) si dhe i shumë dokumentarëve televiziv.

Ka punuar si pedagog i jashtëm i gazetarisë në universitetin e Elbasanit dhe Tiranës.

Ka qenë anëtar i Komitetit Shqiptar të Helsinkit.

Bashkëpunëtor në shumë projekte trajnimi me organizatat "Soros", "USAID", "Instituti Shqiptar i Medias", "OSBE" etj.

## Vepra 
"Gur", shtëpia botuese "Papirus" viti 2008, është një përmbledhje me reportazhe. "Gur" përbëhet nga dy pjesë. Në pjesën e parë janë zgjedhur një pjesë e reportazheve që autori i ka botuar çdo të dielë në gazetën "Shqip". Ai i ka shkruar këto reportazhe gjatë viteve 2006-2007. Në pjesën e dytë, të titulluar "Haberet e Cenit", ka mbledhur disa shkrime që janë botuar në gazetën "Panorama", gjatë viteve 2005-2006. Në fjalët hyrëse të librit autori tregon përse zgjodhi ta quajë "Gur". Ai shprehet se: "*E di që ndokush mund të më pyesë për titullin e këtij libri: Përse "Gur"? Deri vonë kam pasur një zakon. Në çdo vend ku shkoja merrja nga një gur si kujtim. Më dukej gjëja më e qëndrueshme dhe, në shumë raste, edhe më karakteristike e fshatrave dhe qytezave. Njerëzit ikin shpejt, gurët mbeten. Rrokullisen, thyhen plasariten, ngrijnë e shkrijnë, porse janë gjithnjë po ata. Këtë zakon jo edhe fort praktik, nisa ta lë kur apartamenti im nisi të mbushej ca si frikshëm me kanistra cip me gurë, por edhe tani fus në xhep ndonjë guralec, sidomos nga ata të zallit të lumenjve*. Libri ka 536 faqe.

## Botime 
* *Die Stammmesgesellschaften Nordalbaniens*, bashkëautorësi me Karl Kaser, Vjenë 1996;
* *Gur*, 2008;
* *Në Mirditë & rreth e rrotull*, 2009;
* *Roje*, 2010;
* *Çadra e kuqe: histori fatesh austro-shqiptare në shekujt XIX -XXI*, 2013;
* *Gra të përgjithshme*, me bashkëautore Klodiana Kapon, 2014.

## Referime
KT Ulqini

150px|parapamje|djathtas|Logoja e TK Ulqini.
**Klubi i Taekuandosë "Ulqini"** është klub i tekuandosë në Ulqin, Mali i Zi. Klubi i Taekuandosë "Ulqini" është formuar më  1 nëntor 2004 ndërsa me ushtrimet e veta të rregullta startoi më 29 nëntor 2004. Momentalisht, në Ulqinit, është i vetmi klub i këtij sporti.

## Lidhje të jashtme 
* Faqja zyrtare e TK Ulqini
12 Years a Slave

***12 Years a Slave*** (shqip: *12 vjet skllav*) është film britaniko-amerikan i zhanrit dramatiko-historik i prodhuar në 2013. Ai është një përshtatje e biografisë *Twelve Years a Slave* (*Dymbëdhjetë vjet skllav*) e Solomon Northupit, një njeri i lirë me ngjyrë nga veriu i Nju-Jorkut. Filmi *12 vjet skllav *ka fituar çmimin kryesorë në Oscars: ‘Fotografia më e mirë (Filmi më i mirë)’, po ashtu ka fituar 2 oskare tjera ‘Aktorja dytësore më e mirë’ dhe ‘Skenari i adaptuar’. Filmi ka 138 çmime të fituara dhe 135 nominime të tjera.
Ibrahim Islam Bufi

**Ibrahim Islam Bufi** Patriot i shquar , luftëtar në çetën e Hysni Toskës. Pjesëmarës në Kuvendin e Sinjës i angazhuar me forcat mbrojtëse të këtij Kuvendi. Është luftëtar aktiv në kryengritjet e armatosura në vitet 1911-1912. Luftëtar  në shumë përpjekje me andartët grekë në Përmet, Llogara dhe Tepelenë. Dekoruar pas vdekjes nga Kuvendi Popullor i Shqipërisë për merita patriotike. 

Qytetar Nderi i Roskovecit.
Sokol Bashota

**Sokol Bashota** ka lindur më 07.03.1966 në Caravik të Klinës. Është i diplomuar në Fakultetin e Gjuhës dhe Letërsisë Shqipe në Prishtinë, Ndërsa shkollën e mesme e ka kryer në Klinë në QAMO "Luigj Gurakuqi" vitin 1980.

I burgosur disa herë, si anëtarë i LPK-së, nga viti 1982 nga pushtuesi serb. Po ashtu ka qënë Anëtarë i Drejtorisë Politike të Shtabit të Përgjithshëm të UÇK-së. Me themelimin e PDK-së, pas luftës në Kosovë, është zgjedhur anëtarë i kryesisë së PDK-së, në nivelin qendror. Z.Bashota po ashtu është anëtarë i Këshillit Drejtus të PDK-së. Njëkohësishtë është edhe Kryetar i Degës së PDK-së në Klinë. Është njohës i mirë i rrethanavë politike dhe shoqërore në teritorin e Kosovës dhe të Shqipërisë.

Kariera e punes:

Zëvëndes Komandant i Shtabit të Përgjithshëm të UÇK-së

Minister i Punës dhe Mirëqeniës Sociale shtator 1999 - tetor 2002

Deputet në Parlamentin e Kosovës tetor 2003 - tetor 2007

Kryetar i Kuvendit Komunal të Klinës  tetor 2007 - nëntorë 2009

Rizgjidhet për herën e dytë si Kryetar i Komunës së Klinës  dhjetor 2009 - deri në nëntorë 2013

Kryetar i Komunës së Klinës  nëntorë 2013 -deri në tetor 2017

Mban titullin"Qytetar Nderi i Vlorës".
Revista "Presidenca Shqiptare"

**Presidenca Shqiptare** botim i institucionit të Presidentit të Republikës së Shqipërisë. Numri i parë doli në janar 2013.

## Ballina të revistës 

Skeda:Presidenca Shqiptare Nr.3, shkurt 2014.JPG
Skeda:Presidenca Shqiptare Nr.2, gusht 2013.JPG
Mehmet Kajtazi

**Mehmet Kajtazi** (1944-2003) është një shkrimtar shqiptar nga Kosova.

## Jeta
Mehmet Kajtazi lindi në vitin 1944 në Kllodernicë të Drenicës (komuna e Skenderajt), në një familje atdhetare nga i ati Aliu, një bashkëluftëtar i Shaban Polluzhës dhe mbijetues i Masakrës se Tivarit, si dhe i burgosur dhe i përndjekur politik, dhe e ëma, Zelfija, nga Klina e Epërme, mbesë e Sejdi dhe Sadri Terrnavcit, bashkëluftëtarëve të çetës së Azem Bejtës.

Mehmeti ishte fëmija më i madh i Aliut dhe Zelfijes dhe kishte edhe dy vëllezër (Sheremetin dhe Fazliun) si dhe tri motra (Nexhmien, Fatmiren dhe Adilen).

Në vitin 1967 u martua me znj. Salë Fetahaj nga fshati Padalishtë (Pemishte) e Kamer Loshit, me të cilën kishte pesë fëmijë: Besimin, Dritonin, Migjenin, Mirditën dhe Linditën.

Mehmet Kajtazi një kohë punoi arsimtar i gjuhës dhe letërsisë shqipe në vendlindje, në Turiqefc, në Runikë, në Klinë të Epërme dhe në shkollën e mesme "Isa Boletini" në Skënderaj, ndërsa prej vitit 1973 ishte gazetar dhe redaktor i fejtonistikës në të përditshmen "Rilindja" dhe së fundi punoi si redaktor profesional për prozë në Ndërmarrjen Botuese "Rilindja", Prishtinë. Pra, 30 vjet me radhë frymoi në Rilindje, për një rilindje letrare e kombëtare. Mehmet Kajtazi më së shumti lëvroi reportazhin, ku trajtoi tema të aktualitetit dhe të historisë. Ka botuar tregime, reportazhe dhe shkrime të ndryshme në revista dhe gazeta që botoheshin në gjuhën shqipe në Prishtinë, Tiranë, Shkup, Podgoricë dhe Zvicër. Me krijimtari letrare merrej që nga shkolla e mesme. Ka shkruar kryesisht prozë për të rritur: romane, tregime, novela. 

Mehmet Kajtazi ndërroi jetë më 25 shtator 2003 në Villeneuve afër Lozanës të Zvicrës dhe prehet në Prishtinë nga 27 shtator 2003. 

## Botime 
* Nata në gur - roman - (1984)
* Plaku dhe urat - roman - (1986)
* Zemër e thyer - tregime - (1987)
* Fundi i legjendave - roman - (1990)
* Shqiptarët në Goli Otok - roman - (1991)
* Kodra e Pajtimit - tregime - (1993)  
* Ushtimë e Alboderit - roman - (1993)
* Shote Galica - roman - (1995) 
* Minatorët - roman - (1995) 
* Thikë në portokall - roman - (1995)
* Gjeli i katedrales - roman - (1996) 
* Santa Ana - roman - (1998) 
* Guri i dallëndyshes - roman - (1998) 
* Lindja në qiell - roman - (2000)
* Udha i - roman - (2000)
* Ndezja e shiut - roman - (2001)
* Një diell tjetër - roman - (2003)

## Referime
Rexhep Hoxha

**Rexhep Hoxha** (1929–2019) ishte shkrimtar kosovar.

Ai u lind në Gjakovë. Shkollën fillore dhe të mesme i kreu në vendlindje, ndërsa albanologjinë e studioi në Beograd. Një kohë punoi redaktor i "Rilindjes për fëmijë" në emisionin për fëmijë të Radio Prishtinës, ndërkaq shumë vite e ligjëroi lëndën Letërsi për fëmijë në Shkollën e Lartë Pedagogjike të Prishtinës. Veprat e tij të njohura për fëmijë janë: "Gjethe të reja", "Picimuli", "Lugjet e verdha", "Zëri i pyllit", "Verorja", "Ermali". 

Rexhep Hoxha ndërroi jetë në vitin 2019.
Albert Nikolla

thumb|150px
**Albert V. Nikolla** ka lindur me 16 nëntor 1968 në Shqipërinë Qendrore (Mat). Kryen studimet  në Universitetin e Tiranës, nga viti 1990 deri në vitin 1994. Student  i talentuar, laurohet me diplomën në saj të një “memorie” avangardiste  (që zbulon lidhjet e dukshme dhe të padukshme mes poezisë franceze dhe asaj shqiptare) të titulluar: “Migjeni dhe Gjeneza e Poezisë Moderne Shqipe” , duke marrë kështu  të drejtën për të qenë “Profesor Letërsie” për sistemin e shkollave të mesme. Një diplomë tjetër, akorduar  më 1996 nga Instituti Danez i Medias, i jep akses në fushën e gazetarisë profesioniste.

Në fillim, punon si gazetar për të përditshmen “Koha Jonë” për të vazhduar me gazetën tjetër të përditshme (më e madhja në vend) “Shekulli”, ku punon si Shef i rubrikës së informacionit  dhe më pas përgjegjës për rubrikat speciale: Reportazhe-Investigime-Dosierë, kryesisht në publikimin e artikujve sa i takon trafikut të fëmijëve, të femrave dhe të drogës. Mbi 400 dosierë investigime e reportazhe, mbajnë firmën e tij.

Albert V. Nikolla ka tre vëllime me tregime në aktivin e tij: “Dashnori i fundit”, “Ngjyrat e çmendurisë” dhe “Lojë tulipanësh”. Por gjithashtu dhe shumë romane, si: “Në kërkim të Perpetum Mobiles” ; “Week-End  i përgjakur në Bruksel”; “Golgota e Kuqe”; “Kanun”; “Vallëzim nën Yje” ; “Gjeniu dhe Vrasësit”, “Humbësi i vetvetes”, pa harruar esenë “Shtegtimi i Pelikanëve”.
Enrico Letta

**Enrico Letta** (Piza, 20 gusht 1966) është një politikan italian, Kryetari i Këshillit të Ministrave të Republikës Italiane nga 28 prill 2013 në 22 shkurt 2014.

## Referimet
*Enrico Letta: Contro venti e maree. Idee sull'Europa e sull'Italia
Dedin Suli

**Dedin Suli** është koreograf, shkrimtar dhe studiues i artit koreografik. Është lindur në qytetin e Shkodrës në një familje shqiptaro - italiane me tradita në fushën e artit. Në vitin 1951 filloi aktivitetin si valltar profesionist pranë Filarmonisë Shqiptare. Mbas një aktivizimi të pandërprerë mësoi repertorin e vitit 1950-‘51, “Vëllazërimi i popujve” dhe “Shatërvani Bahçisarajt”. Në vitin 1951 ka marrë pjesë në “Flamuri i Paqes”, “Koncert Koreografik”, “Mbrëmje Baleti”. Është autor i librave:”Artistë të shquar të interpretimit koreografik shqiptar 1950-2012”, “Besim Zekthi, korife i vallëzimit shqiptar”, ”Agron Aliaj, artisti që thuri legjendë”, si dhe ka në shtyp një libër për Rexhep Çelikun. Dedin Suli prej vitesh banon në Itali, por ai kurrë nuk e harron ardhjen në Shqipëri si dhe lidhjen e kahershme me TOB-in,ndonëse ka kohë që është larguar. Ai është autor i dhjetëra shkrimeve të tjera ku promovon vlera të artistëve dhe të artit koreografik të botuar në shtypin shqiptar dhe atë italian. Libri i tij për Agron Aliajn është shoqëruar me një parathënie të shkrimtarit të madh Ismail Kadare, ndërsa për studimet e tij nuk janë kursyer të bëjnë vlerësime edhe kritikë të tjerë me zë, ndër ta Adriatik Kallulli e Josif Papagjoni.

### Referime 
* bksh.al
Filip Gjergji

**Filip Gjergji** i lindur 1 maj 1927 njihet si themeluesi i koreografisë shqiptare në Shkodër. Pinjoll i familjes së njohur Gjergji të ardhur nga Mirditë në lagjen Rus të qytetit të Shkodrës para qindra vitesh është i afërm dhe i përfaqësuesit cilësor të jareve shkodrane Ndrek Gjergji. Bashkohës dhe koleg i personaliteteve të artit si Fadil Kraja dhe Prenk Jakova, Filipi është dhe autor i disa botimeve si "Barcoleta shkodrane", "Për Shkodrën dhe njerëzit e saj" si dhe pritet të botojë Historikun e Serenatës së parë të mbërritur nga Spanja në qytetin e humorit, argëtimit dhe kulturës.
Pier Luigi Bersani

**Pier Luigi Bersani** (Bettola, 29 shtator, 1951) është një politikan italian, sekretar i Partisë Demokratike e Italisë 2009-2013. Presidenti i rajonit Emilia-Romanja në mes të 1993 dhe 1996, ai shërbeu si Ministër i Industrisë dhe Tregtisë në qeveritë Prodi dhe D'Alema, Ministri i Transportit dhe Navigation në qeveritë D'Alema dhe Amato, Ministri Zhvillimi Ekonomik në qeverinë e dytë Prodi.

## Referime
*https://it.wikipedia.org/wiki/Pier_Luigi_Bersani
*https://web.archive.org/web/20140624131806/http://www.pierluigibersani.it/
Ndrek Gjergji

**Ndrek Gjergji** është këngëtar i njohur i muzikës qytetare shkodrane me origjinë nga Mirdita. Përfaqësues ndër më virtuozët e jareve, Ndreka ka interpretuar së bashku me zonjën e tij Florinda Gjergji në duetet e kulmuara  "Midis ballit më ke një pikë", "Marshalla bukurisë sate", "Jepma mollën", "Mor bari", "Kur të jemi bashkë ne të dy". I vlerësuar nga personalitete si Prenk Jakova e Zef Çoba zëri i Ndrek Gjergji mbetet simbol i interpretimit të këngës qytetare e popullore me motivin  e dashurisë.